بابکقالاسی مراسیملری، ملّی حرکتیمیزین شانلی گونلری! – حسن راشدی
حسن راشدی
١٣٧٩ جی ایل و تیر آیینین ایکینجی پنجشنبه – جمعهسینده باشلانان و ١٣٨۴ جو ایل داها نظام طرفیندن کئچیرلمهسینین تام قارشیسی آلینان «خرّم دین بابک» آذربایجانین ملّی قهرمانینین دوغوم گونونون مراسیملری ملّی حرکتیمیزده چوخ اؤنملی رولو اولموشدور.
«بابک قالاسی» مراسیملری دونیادا چوخ آز گؤرونن یوکسک سویهلی ملی- مدنی مراسیملردن سایلیر.
بابک قالاسی مراسیملری و بو مراسیملرده کئچیریلن مدنی – فرهنگی برنامه لرین یانیندا، بؤیوک و تاریخده آدی قهرمانلیقلا یاد ائدیلن تورک ملّتینین ایراندا تاپدالانمیش حاقلارینین ان مدنی یوللا اعاده اولماسینین ایستهنیلمهسی، ملّی حرکتیمیزین بوتون رادیکال حرکتلردن اوزاق آمما گوجلو اولماسینین گؤسترگهسی اولموشدور.
تیر آیینین ایکینجی پنجشنبه – جمعهسی تاریخی و ملّی قهرمانیمیز «بابک خرّم دین»ین دوغوم گونو بوتون اینسان حاقلاری آرخاسیندا اولانلارا، اؤزللیکله سارسیلماز ارادهلی آذربایجان و تورک ملّتینه قوتلو اولسون!
azb_Arab pbt_Arab azb_Arab azb_Arab azb_Arab azb_Arab